Θεόδωρος Σκυλακάκης (στρατιωτικός)

Ο  Θεόδωρος Ν. Σκυλακάκης (1893 – Δεκέμβριος 1944) ήταν Έλληνας στρατιωτικός. 
Υπήρξε προσωπικός φίλος του Σοφοκλή Βενιζέλου.Δημοσθ. Κούκουνα, Οι Έλληνες Πολιτικοί, 1926-1949, Εκδ. Μέτρον, Αθήνα 1999, σελ. 175.

 Στρατιωτική και πολιτική καριέρα 
Φοίτησε στη Στρατιωτική Σχολή Ευελπίδων. Ήταν επίσης ένας από τους ιδρυτές της φασιστικής οργάνωσης Εθνικό Κυρίαρχο Κράτος. Μετά το αποτυχημένο Κίνημα Λεοναρδόπουλου-Γαργαλίδη αποτάχθηκε από το στράτευμα. Υπηρέτησε ως υπουργός Εσωτερικών στην κυβέρνηση του Ιωάννη Μεταξά, από τις 18 Μαΐου 1936 έως τις 26 Δεκεμβρίου 1936, οπότε αποπέμφθηκε από την κυβέρνηση καθώς κατηγορήθηκε για σχέδιο ανατροπής του Μεταξά. 

Ως υπουργός ήταν έμπιστος συνεργάτης του Αλέξανδρου Παπαχελά.Βουρνάς Τάσος, Ιστορία της νεώτερης και σύγχρονης Ελλάδας, εκδόσεις Πατάκη, τόμος Β΄, σελ. 472.

Το 1940 κατηγορήθηκε ξανά για συνωμοσία κατά της κυβέρνησης με αποτέλεσμα να εκτοπιστεί στη Λευκάδα.  

Δολοφονήθηκε από αντάρτες του ΕΛΑΣ κατά τα Δεκεμβριανά, το 1944.Ετήσιο μνημόσυνο για Θεόδωρο Ν. Σκυλακάκη, όπου αναφέρεται ως "δολοφονηθείς υπό των Ελασιτών", Εμπρός, φύλλο 1-12-1945,  σελ. 2

Εγγονός του είναι ο Θόδωρος Σκυλακάκης (πολιτικός).

 Παραπομπές 

Κατηγορία:Έλληνες υπουργοί Εσωτερικών
Κατηγορία:Έλληνες αξιωματικοί του Στρατού Ξηράς
Κατηγορία:Αντικομμουνιστές
Κατηγορία:Έλληνες βασιλόφρονες
Κατηγορία:Μεταξισμός